OpenLLM-France/wikimedia huggingface dataset:
# Plaza Berria (Gasteiz)

    Artikulu hau Gasteizko plazari buruzkoa da; beste esanahietarako, ikus «Plaza Berria».
Plaza Berria edo Espainia plaza Arabako Gasteiz hiriburuko plaza bat da. Zabalgunean dago, Andre Maria Zuriaren plazaren alboan, eta bertan dago Gasteizko udaletxea.
Neoklasiko estiloko plaza bat da, 62 m x 62 m inguruko oinplano laukizuzena du (220 x 220 oin gaztelar, zehazki). Urteen joan-etorrian, izen ugari izan ditu.

## Historia

1781an, orduko alkatea zen Ramon Maria Urbinak, Alamedako markesak, gainerako udal arduradunei plaza bat eraikitzeko proiektua aurkeztu zien, Plaza Berria izenaz. Izan ere, gasteiztarrentzat Plaza Nagusi bat egiteko ideia zuen, ordu arteko Plaza Zaharra (gaur egun Andre Maria Zuriaren plaza) zena ordezkatzeko.
1791an Justo Antonio Olagibel arkitektoak eraiki eta Plaza Berria izena jaso zuen, XIX. mendearen lehenbiziko bi hamarkadetan izen horrekin ezagutu zutelarik. 1820an aldiz Udalak 8 urte aurretik 1812ko Espainiako Konstituzioa edo La Peparen Konstituzioa aldarrikatu zenez Konstituzio Plaza izenez berrizendatzea erabaki zuen, plaza izen horrekin 1927 arte mantendu zelarik.
1927an garai hartako Alfontso XIII.a Espainiakoaren omenezko Alfontso XIII.a plaza izena jaso zuen. Ez zen hura errege baten ondorioz plazari izena aldatu zitzaion abagune bakarra izan, jada 1828an Fernando VII.a Espainiakoak Gasteiz bisitatzean Jauregiaren Plaza Zentrala izena jaso baitzuen.
1936ko abuztuaren 26an Espainiako Gerra Zibilaren hasieran frankistak Gasteizen nagusi bilakatzean, plazak lehenbizikoz Espainia plaza izena jaso zuen.
Azken garai honetan plazaren hasierako Plaza Berria izenera itzultzeko ahaleginak egin dira, baina ezin izan da horretarako adostasunik lortu. Hala ere, gasteiztarren artean izen herrikoi hori erabiltzeari inoiz ez zaio utzi.

## Iruditegia

* Gauez.
* Gasteizko udaletxea.
* Arkupea.
* Sarrera.

## Ikus, gainera

* Justo Antonio Olagibel
* Gasteizko udaletxea
* Plaza Barria (Bilbo)
* Gazteluko plaza (Iruñea)
* Konstituzio plaza (Donostia)
* Askatasunaren plaza (Baiona)

## Kanpo estekak

* Plaza Berria edo Espainia plazaren historia. Blogseitb.com (Ingelesez)
* Datuak: Q7068646
* Multimedia: Plaza de España, Vitoria-Gasteiz / Q7068646
# Playtest (Black Mirror)

Playtesting Black Mirror telesailean 2016an argitaratutako kapitulu bat da, hirugarren sasoiko bigarrena, alegia.

## Argumentua

Oharra: Atal honek istorio osoa edo amaiera argitzen du.
Cooper deituriko mutil bat munduan zehar bidaiatu nahi du, bere familiarekin izandako gatazka batzuengatik. Londresen dagoenean, Sonja deituriko neska batekin gaua pasatzen du bere etxean. Neska honek teknologia aktualaren kazetaria da. Hurrengo egunean ohartzen da bere kreditu txartela falta dela eta bere banku kontuko fondoak desagertu direla. Beraz, gustuko izan ahal duen lanbide bat aurkitzen du; Sonjaren laguntzaz: bideo-jokoen konpainia bat.
Bertara joan zenean eskatu zioten mugikorra itzalita eukitzea segurtasun motiboengatik. Hala ere, neskak gela zuritik atera bezain laster, Cooper-rek mugikorra pizten du Sonjari lekuaren argazki bat bidaltzeko. Neska bueltatzean, txip bat jarri zion mutilari lepoaren atzekaldean. Inizializazio prozesuan, mugikorra piztu zen Cooperren ama deitzen ari zelako, baina konpainiako neska berehala ezeztatu zuen. Gero, Cooper jolasten hasi egin zen Whac-a-Mole betiko jokora, txipako 3D grafikoen inplementazioaren laguntzaz.
Proba hori hain ondo atera zenez, esperimentatzen ari ziren beste teknologia bat frogatzera animatu zioten Cooperi. Ikarazko bideo-joko bati buruz zen, non txipa biltzen zituen Cooperren beldurrak. Hasteko, mantsio batera eramaten dute eta aurikular bat jartzen diote enpresako neskarekin kontaktuan mantentzeko. Susto batzuen ondoren, Sonja agertzen da. Hasieran Cooper uste zuen errepresentazio birtuala zela, baina honek labana batekin sastakatzen dionean eta min fisikoa sentitzerakoan konturatzen da ezetz. Azkenean, Sonjarekin akabatzen du. Honen ostean, Cooper esaten du aurikularraren bitartez froga amaitu egin nahi zuela, beraz neska erantzuten dio hasierako puntura bueltatu behar duela. Arazoa zen puntu hori desagertu egin zela, Galdera batzuen ostean, neska ohartzen da Cooper memoria galtzen ari zela, zeren eta bere beldurrik handiena bere aita bezala egotea zen. Etsita, Cooper aurikularra kentzen du eta txipa kentzen saiatzen da, baina momentu horretan kanpainako jendea agertzen da eta esaten diote txipa gehiegi enredatu egin dela bere barruan. Bat- batean, Cooper esnatu egiten da gela zurian, eta esaten diote bakarrik segundo bat pasatu dela. Azkenean esaten da Cooperrek inizializazio prozesuan hil egin zela 0.4 segundo pasa ostean bere amak deitzeagatik.

## Aktoreen zerrenda

* Wyatt Russell - Cooper Redfield.
* Hannah John-Kamen - Sonja.
* Wunmi Mosaku - Katie.
* Ken Yamamura - Shou Saito.
* Elizabeth Moynihan - Cooperren ama.
* Jamie Paul - Rick Peters.

## Kanpo estekak

* Datuak: Q27877322
# Plaza Barria

    Artikulu hau Bilboko plazari buruzkoa da; beste esanahietarako, ikus «Plaza Berria».
Plaza Barria :
| Bilbo, Zazpikaleak ||
| Plaza Barriaren ikuspegia, atzealdean Euskaltzaindiaren egoitza nagusia. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Plaza Barria Plaza Barria Plaza Barria ||
| Koordenatuak: | 43°15′32.69″N 2°55′21.76″W﻿ / ﻿43.2590806°N 2.9227111°W﻿ / 43.2590806; -2.9227111 |
Plaza Barria Bizkaiko Bilbo hiriburuko Zazpikaleak auzoan dagoen plaza bat da. Plaza honetan Euskaltzaindiaren egoitza nagusia dago.

## Historia

Bilboko Plaza Barria neoklasiko estilokoa da. Prozesu konplexu batek plazaren eraikuntza hirurogeitabost urtez luzatu zuen, denboraldi hau bi alditan banatu zelarik:
* 1786-1829 artean proiektua martxan jarri zenekoa.
* 1829-1851 artean gauzatu zenekoa.
Plazak hiru egile ditu:
* 1821ean Silvestre Pérezek planoak altxatu zituen.
* 1825ean Antonio Etxebarriak eraikuntza lanen ardura hartu eta 1829an eta 1832an bi eraldaketa proiektu burutu zituen.
* 1840-1851 bitartean Avelino Goikoetxeak proiektuaren ardura jaso eta Etxebarriaren proiektua eraldatu zuen.
Plaza berri bat eraikitzeki ideia XVIII. mendeko bilbotar izaera ilustratuari zor zaio. Helburua antzinako solairua eremu funtzional, eroso, garbi eta eder batengatik ordezkatzea zen.
Gaur egun plaza honetan Euskaltzaindiaren egoitza nagusia dago.
* Plazaren ikuspegi panoramikoa, aurrez-aurre Euskaltzaindiaren egoitza dagoelarik.
* Plaza Barriaren aireko ikuspegia.
* Plaza Barria eta Zazpikaleen ikuspegia.
* Plaza Barriko giroa.

## Ikus, gainera

* Konstituzio plaza (Donostia)
* Plaza Berria (Gasteiz)
* Gazteluko plaza (Iruñea)
* Askatasunaren plaza (Baiona)
* Datuak: Q7203631
* Multimedia: Plaza Barria, Bilbao / Q7203631
# Plaza Berria (Donibane Garazi)

Plaza Berria Donibane Garaziko baxenabartar hiriburuko plaza bat da, Alde Zaharra auzoan kokatuta.
Plaza Zuharpetako karrika, Askatasun karrika eta Eiheralarreko errepidetik sar daiteke.
Alde Zaharraren behealdean dago.

## Ikus, gainera

* Alde Zaharra
* Donibane Garazi

## Kanpo estekak

Autoritate kontrola
Wikimedia proiektuak
Datuak: Q107507390
Datuak: Q107507390
iea Donibane Garaziko kale garrantzitsuak Zitadelako karrika • Espainiako karrika • Frantziako karrika • Elizako karrika • Uharteko karrika • Iturriko karrika • Askatasun karrika • Zuharpetako karrikaiea Donibane Garaziko plaza garrantzitsuak Floquet enparantza • Charles de Gaulle enparantza • Trinketeko enparantza • Plaza Berria :
# Plaza Berria (Tolosa)

    Artikulu hau Tolosako plazari buruzkoa da; beste esanahietarako, ikus «Plaza Berria».
Plaza Berria Gipuzkoako Tolosa udalerrian dagoen plaza bat da.
XVIII. mendean Tolosako Alde Zaharran eratu zen, Iribarateta izeneko tokian. Bertan, Tolosako bibarren udaletxea kokatu zen. Gaur egun Abastos deitzen zaion eraikina eta besteak beste, haurtzaindegi zerbitzua eskaintzen duena. Plaza honetan mota guztietako jai eta ospakizunak antolatzen ziren, baita zezenketak ere.
Plazaren inguru guztia taberna eta terrazez beteta dago.

## Ikus gainera

* Plaza Zaharra (Tolosa)

## Kanpo estekak

* Datuak: Q20493033
# Plaza Berria (argipena)

Plaza Berria edo Plaza Barria hau izan daiteke:
* Plaza Barria, Bilboko Zazpikaleetan dagoen plaza.
* Plaza Berria (Donibane Garazi), Alde Zaharra auzoan kokatuta. plaza
* Plaza Berria (Donostia), Donostiako parte zaharreko plaza
* Plaza Berria (Gasteiz), Gasteizko Zabalgunean dagoen plaza.
* Plaza Berria (Tafalla), Frantzisko Nafarroakoa plaza
* Plaza Berria (Tolosa), Tolosako Alde Zaharran dagoen plaza.
# Plaza Biribila

Plaza Biribila :
| Bilbo, Abando barrutia, Abando auzoa ||
| Plaza Biribilaren ikuspegia, erdian Diego Lopez V.a Harokoaren monumentua. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Plaza Biribila Plaza Biribila Plaza Biribila ||
| Koordenatuak: | 43°15′40.60″N 2°55′37.86″W﻿ / ﻿43.2612778°N 2.9271833°W﻿ / 43.2612778; -2.9271833 |
Plaza Biribila Bizkaiko Bilbo hiriburuan dagoen plaza bat da.

## Kokalekua

Abando auzoan dago.
Plaza honetan honako etorbide eta kaleek bat egiten dute: On Diego Lopez Haroko kale nagusia, Hurtado Amezaga kalea, Nafarroa kalea eta Buenos Aires kalea

## Izena

Hasieratik, Bilboko biztanleek Plaza Zirkularra deitu izan zioten zirkulu baten itxura duelako. Izen hau, hau da gaztelaniazko "Plaza Circular"ra, izen ofiziala bihurtu zuten 1900. urtetik aurrera. Francoren tropak Bilbora heldu eta hurrengo egunean, 1937ko ekainaren 20an, frankistek izena aldatu zioten "Plaza de España" ipiniz aurrekoaren ordez. Ondorioz, diktadurapean Bilbora heldu ziren etorkinek (euskaldunak barne) "Plaza de España" moduan ezagutu izan zuten. Plaza Circular hitza Bilbon jaiotakoek (edo bere ondorengoek) erabiltzen zuten hitza bihurtu zen. Gainera, 1995ko urrirarte ez zioten berriro ofizialki "Plaza Circular" deitu. Honen ondorioz, gaur egun Bilbotar batzuen artean "Plaza de España" moduan ezagutzen da enparantza hau. "Plaza Biribila" aldiz, "Plaza Zirkular"raren euskerazko itzulpena da eta erdaldunen artean nekez entzuten den aldaera da.

## Plaza

Hiri honetako plaza ezagun eta nabarmenetako bat da, bere izenak ongi adierazten duen gisa oinplano biribila du eta erdian Bilboren sortzailea izan zen On Diego Lopez Harokoaren monumentua du.

## Eraikina nabarmenak

Plaza Biribilan edo inguruan honako eraikin nabarmen haiek daude:
* On Diego Lopez Harokoaren monumentua
* BBVAren dorrea.
* Bilboko El Corte Inglés merkatalgunea.
* Santander Bankuaren eraikina
* Abandoko Indalecio Prieto geltokia.
* Bilboko Metroaren Abandoko geltokia.
* Antzinako BBKren eraikina, Severino Atxukarroren lana, Bilboko Udalak erosi eta gaur egun Bilboko Turismo Bulegoa, Bilbao Ekintza, Bilbao Kirolak eta Udal Etxebizitzen egoitza da.
* La Granja Kafetegia.
* Plaza Biribilaren ikuspegia, erdian On Diego Lopez Harokoaren monumentua Bilboko banderez inguratua, atzealdean BBKren eraikina
* BBVAren dorrea
* Bilboko El Corte Inglés merkatalgunea
* Abandoko Indalecio Prieto geltokia
* Fostertxoa edo Abandoko geltokiaren sarbidea
* Plaza Biribila 1902an

## Garraiobidea

Renferen Abandoko Indalecio Prieto geltokia eta Bilboko Metroaren Abandoko geltokia (Bilboko Metroa)ri plaza honetatik hurbil dagoen Bilboko tranbiaren Abandoko geltokia (Euskotren Tranbia) gehitu behar zaio, bai eta Bilbobus eta Bizkaibusen hainbat geltoki ere.

## Erreferentziak

* ↑ http://www.bilbao.net/cs/Satellite?c=BIZ_Callejero_FA&cid=1272986784639&language=es&pageid=1272986939596&pagename=BilbaoIzan%2FBIZ_Callejero_FA%2FBIZ_Callejero

## Kanpo estekak

* Datuak: Q12266034
* Multimedia: Plaza Circular, Bilbao / Q12266034
# Piermont (New Hampshire)

Piermont Ameriketako Estatu Batuetako inkorporatutako herri bat da. Grafton konderrian dago, New Hampshire estatuan. 769 biztanle ditu, 39,8 kilometro koadroko azaleran banatuta.

## Ikus, gainera

* Grafton konderrian

## Kanpo estekak

* Datuak: Q2430469
* Multimedia: Piermont, New Hampshire / Q2430469
# Piermont (New York)

Piermont New York estatuko herri bat da. Rockland konderrian kokatua dago. 2010ean 2.510 biztanle zituen, 1,76 kilometro koadrotan banatuta.

## Ikus, gainera

* Rockland konderria

## Kanpo estekak

* Datuak: Q3452405
* Multimedia: Piermont, New York / Q3452405
# Piero

Greziar mitologian, Piero (grezieraz Πίερος Píeros) bi pertsonairen izena da:
* Pellako errege bat (Mazedonia, gaur egun Emazia), Mazedonen semea eta Amatoren anaia, sarri, Evipe edo Antioperekin, bederatzi alabaren aitatzat hartzen delarik, Pierideak, nortzuri musen izenak jarri zizkien, hauek, kantu lehiaketa batean desafiatuak izan ondoren mika bihurtu zituztelarik. Batzuetan, Linoren edo Eagroren aitatzat ere hartzen da, eta, beraz, Orfeoren aitonatzat.
* Magnes Traziakoa eta Melibearen semea. Tradizioren batzuk, Jazintoren aitatzat hartzen dute Klio musarekin, nori, Afroditak bereganako maitasuna inspiratu zion, Afroditak berak Adonisgatik sentitzen zuenaz trufatu ondoren.

## Kanpo estekak

* Datuak: Q4362495
# Piero Raimondo Zacosta

Piero Raimondo Zacosta (katalanez: Pere Ramon Sacosta; 1404 – Erroma, 1467ko otsailaren 21a) Jerusalemgo San Joan Ordenaren 38. Maisu handia izan zen 1461etik hil zen arte.
Aragoiko Koroako zaldun bat izan zen. 1446an Ampostako gaztelera bihurtu zen. 1461ean Ordenaren Maisu Handia aukeratu zuten eta Amposta mantentzen saiatu zen Joan II.a Aragoikoa erregearen asmoen aurka. Kataluniako Gerra Zibilean, Ebroko lurraldeak Ponç Sacosta anaiari eta Galceran Sarriera ilobari eman zizkien. Erregearen erasoen aurrean, Ordenaren bilera bat deitu zuen Erroman, Aita Santuaren babesa lortzen saiatzeko. Bileran hil zen eta Erroman lurperatu zuten.
* Datuak: Q926597
* Multimedia: Piero Raimondo Zacosta (GM 38) / Q926597
# Pierna creciente, falda menguante

Pierna creciente, falda menguante Espainian 1970ean eginiko film bat da, Javier Aguirrek zuzendua eta protagonista Laura Valenzuela duena.

## Estreinaldia

Filma 1970eko abenduaren 25ean estreinatu zen.

## Abestiak

* La Camillera, Juan Suñé Masiá eta Leopoldo G. de Blasek egindakoa eta Evak antzeztutako abestia.
* La Machicha, Ramón Estellés, López Sil, Delgado eta J.J. Cadenasek egindakoa eta Laura Valenzuelak antzeztutakoa.
* Sí vas a Paris papá, Ledesma, Orope eta M. Álvarez Díazek egindakoa eta Laura Valenzuelak antzeztutakoa.
* Vino tinto con sifón, Juan Rico eta E. Tecglenek egindakoa eta Laura Valenzuelak antzeztutakoa.
* Fresquibilis-sur-mer, E. Clará and M. Sugrañelek egindakoa eta Laura Valenzuelak antzeztutakoa.

## Kanpo estekak

* (Ingelesez) Fitxa - imdb.com
* (Gaztelaniaz) La mar está fresquibilis, Laura Valenzuela, Youtube webgunean.
* Datuak: Q24905689
# Piero de Medici

Piero de Medici, Zoritxarrekoa izenez ezaguna, (Florentzia, 1471ko otsailaren 15a - Gaeta, 1503ko abenduaren 28a) Florentziako jauna izan zen 1492tik bere heriotzara arte.
1501-1504ko Napoliko Gerran (Espainia eta Frantziak Napoli eskuratzeko izan zutena) frantsesen alde egin zuen. 1503an Garellanoko gudua izan zen eta bertan frantsesek galdu zuten. Ebakuazioa egiten zuten barkuetara heldu nahian itota hil zen.

## Ezkontza eta seme-alabak

Alfonsina Orsinirekin ezkondu zen 1488an. Emakume hau Roberto Orsiniren alaba zen, Tagliacozzoko kontea, eta Caterina Sanseverinorena. Bi seme-alaba izan zituzten:
* Lorenzo II, Urbinoko dukea.
* Clarice de Medici
* Datuak: Q262212
* Multimedia: Piero il Fatuo de' Medici / Q262212
# Piero de Ponte

Fra' Piero de Ponte (Asti, 1462ko abuztuaren 26a - Malta, 1535eko azaroaren 18a) Maltako Ordenako 45. Printze eta Maisu Nagusia izan zen 1534tik hil zen arte.
Ospitaleko Zaldunen Ordenan sartu zen eta Lango uharteko gobernadore izendatu zuten Rodas otomandarren eskuetan erori zenean 1523an. Kargu horretan jarraitzen zuen 1534an Maisu Handi izendatu zutenean. Aukeratua izan ondoren, bi hilabete eman zituen Calabrian eta 1534ko abenduan iritsi zen Maltara. Ordenako lehen txanponak egin zituen Maltan, eta 1535eko ekainean armada bidali zuen Tunisen konkista garailean borrokatzera.
* Datuak: Q1379630
* Multimedia: Pierino de Ponte (GM 45) / Q1379630
# Piero Camporesi

Piero Camporesi (Forli, 1926ko otsailaren 15a - Bolonia, 1997ko abuztuaren 24a) italiar idazlea izan zen.
1969-1996 urteetan italierako eta italiar literaturako irakasle izan zen Boloniako Unibertsitatean. 1960ko hamarraldian Ludovico di Bremeren literatura-kritikako lanak (Il Romitorio di sant´Ida, 1961; Lettere, 1966) eta Vittorio Alfieri poeta eta dramaturgoarenak aztertu zituen. Literatura-kritikaren eta filologiaren alorrez gainera, historia eta antropologia landu zituen, eta hala aztertu zuen Pellegrino Artusiren La Scienza in cucina e l´arte di mangiar bene sukaldaritzari buruzkoa (1970). Elikagaien inguruko ikerketek pobretasun eta iraupenaren inguruko gaiak aztertzera eraman zuten, eta orobat janaren eta edanaren inguruko errituak eta adierazpenak. Pobretasunaren bidez, arloteenganako interesa sortu zitzaion. Camporesik, bestalde, Erdi Aroko elitearen kulturaren eta herriaren kulturaren arteko harremanak aztertu zituen. Hala, lehenaldia ulertzeko modu berri bat sortu zuen, eta horri esker gizartearen bizitzaren zirriborroa egin ahal izan zuen, eta ikertzen zituen erretratuak fintasun handiz azaldu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753990
# Piero Sraffa

Piero Sraffa (Turin, Italia, 1898ko abuztuaren 5a - Cambridge, Ingalaterra, 1983ko irailaren 3a) italiar ekonomialaria izan zen.
Neoklasikoen teoria aztertu eta berritu zuen, ekonomialari klasikoen lanetan oinarriturik. Irakasle izan zen Italian, Perugiako (1923) eta Cagliariko (1925-27) unibertsitateetan, harik eta 1927. urtean Cambridgeko Unibertsitate ospetsura joan zen arte; han Keynes ekonomialaria eta Wittgenstein filosofoa lagun handiak izan zituen, besteak beste. 1925. urtean Anali di Economia izeneko aldizkarian atera zuen Sulle relazioni fra costo e quantità prodotta eta 1926. urtean Economic Journal aldizkarirako idatzi zuen The Laws of Returns Under Competitive Conditions (Errendimenduaren edo mozkinaren legea konpetentzia perfektuan) izan ziren haren idatzi nagusiak. Bertan, teoria marjinalistari kritika gogorra egin zion, haren ustez teoria horren akatsak nabariak baitziren: marjinalistek merkatua konkurrentzia perfektuaren eredua oinarritzat hartuz aztertzen zuten; Sraffaren ustez, ordea, egokiago litzateke merkatua monopolioaren ikuspuntutik aztertzea, errealitatean merkatuak dituen oztopoak direla medio ez baitio hark inondik inora konkurrentzia perfektuaren ereduari jarraitzen. Ideia hori izan zen gerora J. Robinson eta E. Chamberlain ekonomialariek garatu zuten Konkurrentzia inperfektuaren analisiaren oinarria. David Ricardok eta Marxek hasitako bide beretik, gizarte-klaseen arteko errentaren banaketa aztertu zuen. 1960. urtean idatzi zuen Production of Commodities by means of Commodities liburuan balioaren teoriaren gainean idatzi zuen. Sraffak sortu zuen ereduan, salgaien presioek ekoizpen-kostuak adierazten zituzten, ekonomialari klasikoek erabili izan zuten balioaren nozioari jarraituz. 1930etik 1971rako urte artean, Works and Correspondence of David Ricardo izenburupean, 11 aletan argitaratu ziren David Ricardoren lanen argitaratzaile izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q370468
# Pound (Virginia)

Pound Ameriketako Estatu Batuetako inkorporatutako herri bat da. Wise konderrian dago, Virginia estatuan. 877 biztanle ditu, 6,694988 kilometro koadroko azaleran banatuta.

## Ikus, gainera

* Wise konderrian

## Kanpo estekak

* Datuak: Q1373766
* Multimedia: Pound, Virginia / Q1373766
# Pound Ridge (New York)

Pound Ridge Ameriketako Estatu Batuetako inkorporatutako herri bat da. Westchester konderrian kokatuta dago, New York estatuan. 5.082 biztanle ditu, 23,44 kilometro koadroko azaleran banatuta.

## Ikus, gainera

* Westchester konderrian

## Kanpo estekak

* Datuak: Q1270755
* Multimedia: Pound Ridge, New York / Q1270755
# Poundstock

Poundstock, kornubieraz: Tregorlann, Ingalaterrako Kornualles konderriko herrixka bat da.

## Kanpo estekak

* Datuak: Q673454
* Multimedia: Poundstock / Q673454
# Poultney (Vermont)

Poultney Vermont estatubatuar estatuko Rutland konderrian dagoen herria da. 2010. urtean 3.432 biztanle zituen eta 29,5 pertsona/km²-ko dentsitatea.

## Kanpo estekak

* Datuak: Q428418
* Multimedia: Poultney, Vermont / Q428418
# Poulton-le-Fylde

Poulton-le-Fylde edo Poulton, Ingalaterrako ipar-mendebaldean dagoen udalerri bat da, Lancashire konderrian.
2021ean 18.115 biztanle zituen.
* Datuak: Q2321329
* Multimedia: Poulton-le-Fylde / Q2321329
# Poundbury

Poundbury, Ingalaterrako hegoaldean dagoen udalerri bat da, Dorset konderrian. Dorchester udalerriaren aldamenean dago.
2021ean 4.100 biztanle zituen.
* Datuak: Q1928413
* Multimedia: Poundbury / Q1928413
# Poupelle (filma)

Poupelle (japonieraz: 映画 えんとつ町のプペル, Hepburn: Entotsu-machi no Poupelle) 2020ko Yusuke Hirota japoniar zinema zuzendariaren marrazki biziduneko film fantastikoa da, Entotsu-cho no Poupelle liburuan oinarrituta.

## Sinopsia

Oharra: Atal honek istorio osoa edo amaiera argitzen du.
Tximiniaz beteriko hirian bizi da Lubicchi tximinia garbitzailea. Hori dela eta, lainoak ez die harago ikusten uzten. Halloween gau batez Lubicchik Poupelle ezagutuko du, izaki bitxi bat, eta harekin zerua ikertzeko abenturan murgilduko da.

## Erreferentziak

* ↑ «Poupelle» Berria 2022-01-15 CC BY-SA 4.0 lizentziapean.

## Kanpo estekak

* Datuak: Q104212243
# Postmodernismo

Postmodernismo artean, zientzietan eta literaturan XX. mendearen azken hamarkadetan gertatu den joera aldaketa da, kultura arrazionalista eta Ilustrazioko izpiritua kritikatzea ezaugarri duena. Bere jarraitzaileek postmoderno dute izena.
Arkitekturan utopianismo eta Walter Gropius edo Le Corbusierren modernismoaren aurka agertu zen, itxura eta funtzio arteko harmonia bilatuz Arkitekto postmoderno nagusiak Michael Graves edo Robert Venturi dira.
Literaturan 1972an agertu zen boundary 2 aldizkariarekin batera. 1939ko Jorge Luis Borgesen Pierre Menard, autor del Quijote istorio laburra mugimenduaren aintzindaritzat hartzen badute ere, adituek Vladimir Nabokov, William Gaddis, John Hawkes, William Burroughs, Giannina Braschi, Kurt Vonnegut, John Barth, Donald Barthelme, E. L. Doctorow, Jerzy Kosinski, Don DeLillo, Thomas Pynchon, Ishmael Reed, Kathy Acker, Ana Lydia Vega, David Foster Wallace eta Paul Auster guztiz idazle postmodernotzat hartzen dituzte.
Filosofian estrukturalismo kritikatu du eta honekin batera mendebaldeko filosofiaren oinarrizko printzipioak. Filosofo nagusiak Martin Heidegger (1889–1976), Jacques Derrida (1930–2004), Michel Foucault (1926–1984), Jean-François Lyotard (1924–1998), Richard Rorty (1931–2007), Jean Baudrillard (1929–2007), Fredric Jameson (1934) eta Douglas Kellner (1943) dira. Bere metodoaren oinarrietako bat dekonstrukzioa da.

## Erreferentziak

* ↑ Lur entziklopedietatik hartua.
* ↑ Tafuri, Manfredo. (1976). Architecture and utopia: design and capitalist development. Cambridge: MIT Press.
* ↑ Anderson. (1998). The origins of postmodernity. Londres: Verso.
* ↑ Elizabeth Bellalouna, Michael L. LaBlanc, Ira Mark Milne. (2000). Literature of Developing Nations for Students: L-Z. , 50 or..
* ↑ 7 - Pynchon’s postmodernism Cambridge Companions Online - Cambridge University Press. Universitypublishingonline.org.

## Ikus, gainera

* Postmodernitate

## Kanpo estekak

* Datuak: Q47783
* Multimedia: Postmodernism / Q47783
# Postita

Postita mineral bat da.

## Ezaugarriak

Postita elementu kimiko mineralaren formula kimikoa hau da: ${\ce {Mg(H2O)6Al2(OH)2(H2O)8(V10O28)*13H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Postite: Mineral information, data and localities.» www.mindat.org (Noiz kontsultatua: 12-05-2019).